
[bookmark: _GoBack]Vă înaintăm,  alăturat, raportul comun asupra proiectului de Lege pentru modificarea și completarea art.1 din Ordonanța de urgență a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București, trimis cu adresa nr. PLx.11/2020, Camera Deputaților fiind Cameră decizională. 

În raport cu obiectul și conținutul său, proiectul de Lege face parte din categoria legilor ordinare.

RAPORT COMUN 
asupra 
proiectului de Lege pentru modificarea și completarea art.1 din Ordonanța de urgență a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București

În conformitate cu prevederile art. 94 din Regulamentul Camerei Deputaților, republicat, Comisia pentru buget, finanțe și bănci și Comisia pentru sănătate și familie au fost sesizate spre dezbatere în fond, cu proiectul de Lege pentru modificarea și completarea art.1 din Ordonanța de urgență a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București (PLx. 11/2020).
Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 03 februarie 2020.
Proiectul de Lege are ca obiect de reglementare extinderea perioadei pentru care se suportă plata tratamentelor medicale și a cheltuielilor aferente tratamentului în străinătate pentru persoanele a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București, actualmente reglementată pentru anii 2015-2020, la o perioadă nelimitată.
La întocmirea prezentului raport comun, comisiile au avut în vedere:
- avizul favorabil al Consiliului Legislativ (nr.961/22.11.2019), cu observații și propuneri;
- avizul favorabil al Consiliului Economic și Social (nr.5655/5.11.2019);
-avizul favorabil al Comisiei juridice, de disciplină și imunități (nr.PLx11/9.03.2020);
- avizul favorabil al Comisiei pentru drepturile omului, culte și problemele minorităților naționale (nr.4c-6/33/11.02.2020);
- avizul favorabil al Comisiei pentru egalitatea de șanse pentru femei și bărbați (nr.52/11.02.2020);
- punctul de vedere favorabil al Ministerului Sănătății (nr.NT99/11.02.2020), cu propuneri.
În conformitate cu prevederile art. 61 și 63 din Regulamentul Camerei Deputaților, republicat, Comisia pentru buget, finanțe și bănci  și Comisia pentru sănătate și familie și-au desfășurat lucrările în ședințe separate.
Membrii Comisiei pentru buget, finanțe și bănci au examinat proiectul de lege în ședința online din 02 iunie 2020, iar cei ai Comisiei pentru sănătate și familie în ședințele online din  26 mai 2020.
La lucrările online ale Comisiei pentru buget, finanțe și bănci și-au înregistrat prezența 27 deputați din totalul de 27 de membri, iar la lucrările online ale Comisiei pentru sănătate și familie și-au înregistrat prezența 19 deputați, din totalul de 19 membri ai comisiei.
În urma examinării proiectului de lege și a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaților raportul comun de adoptare al proiectului de Lege pentru modificarea și completarea art.1 din Ordonanța de urgență a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București, cu amendamentele admise prezentate în Anexa. 
În raport cu obiectul și conținutul său, proiectul de Lege face parte din categoria legilor ordinare.

ANEXĂ 
AMENDAMENTE ADMISE 

În urma examinării, Comisiile propun adoptarea proiectului de Lege cu următoarele amendamente:

	Nr. crt.
	Text act normativ de bază
	Text adoptat de Senat
	Text adoptat de comisii
 (autorul amendamentului)
	Motivarea amendamentelor propuse

	1. 
	___
	Titlul Legii
Lege
 pentru modificarea și completarea art.1 din Ordonanța de urgență a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București
	Nemodificat
	

	2. 
	___
	Articol unic.- Articolul 1 din Ordonanța de urgență a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul București, publicată în Monitorul Oficial al României, Partea I, nr.889 din 26 noiembrie 2015, aprobată prin Legea nr.32/2016, cu modificările și completările ulterioare, se modifică și se completează după cum urmează:
	Nemodificat
	

	3. 
	


Art.1. - (1) Se aprobă plata din bugetul Ministerului Sănătăţii a cheltuielilor aferente tratamentului în străinătate pentru persoanele a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul Bucureşti, denumite în continuare victime, care beneficiază de tratament medical în străinătate în perioada 2015-2020, în continuarea tratamentului acordat în regim de spitalizare în unităţi sanitare din România şi străinătate.
	1.	La articolul 1, alineatul (1) se modifică și va avea următorul cuprins:
„Art.1.-	(1) Se aprobă plata din bugetul Ministerului Sănătății a cheltuielilor aferente oricăror tratamente medicale necesare, pe perioadă nelimitată, în țară și în străinătate, în unitățile sanitare din sistemul de stat şi în cele din sistemul privat, precum şi la medici și terapeuți independenți, în regim ambulatoriu, cu internare şi în orice altă formă, pentru persoanele a căror stare de sănătate a fost afectată în urma tragicului eveniment din data de 30 octombrie 2015, produs în clubul Colectiv din municipiul București, denumite în continuare victime.”

	1.	La articolul 1, alineatul (1) se modifică și va avea următorul cuprins:
„Art.1.-	(1) Se aprobă plata din bugetul Ministerului Sănătății a cheltuielilor aferente tratamentului în străinătate pentru persoanele a căror stare de sănătate a fost afectată în urma tragicului eveniment din data de 30 octombrie 2015, produs în clubul Colectiv din municipiul București, denumite în continuare victime, ca prelungire a tratamentului acordat în regim de spitalizare în unități sanitare din România și străinătate, până la vindecarea afecțiunilor dobândite în urma evenimentului respectiv. 

Autori: membrii comisiilor

	

	4. 
	___
	2.	La articolul 1, după alineatul (1) se introduce un nou alineat, alin.(11), cu următorul cuprins:
„(11) Victimele beneficiază de tratamentele medicale prevăzute la alin.(1), pe durata vieții, dacă acestea sunt în legătură directă de cauzalitate cu evenimentul din 30 octombrie 2015, și indiferent dacă sunt realizate în țară sau în străinătate, în unități sanitare din sistemul de stat și în cele din sistemul privat, precum și la medici și terapeuți independenți, în regim ambulatoriu, cu internare și în orice altă formă necesară desfășurării optime a tratamentelor medicale.”

	2.	La articolul 1, după alineatul (1) se introduce un nou alineat, alin.(11), cu următorul cuprins:
„(11) Prin excepție de la alin.(1), beneficiază de plata cheltuielilor aferente tratamentului în străinătate și persoanele neasigurate care întrunesc criteriile de acces în centrele pentru arși conform prevederilor Anexei nr.5 din ordinul ministrului sănătății nr.476/2017 și numai în cazul în care paturile pentru tratamentul arșilor grav de la nivel național sunt integral ocupate, prin confirmare de către Centrul operativ pentru situații de urgență COSU, din cadrul Ministerului Sănătății.
Autori: membrii comisiilor
	Se propune extinderea prevederilor OUG nr.56/2015 și în cazul persoanelor neasigurate care întrunesc condițiile de acces în centrele pentru arși, dar paturile pentru tratamentul arșilor grav de la nivel național sunt integral ocupate, tratamentul acestora neputând fi decontat de către casele de asigurări de sănătate.

